PUČKO OTVORENO UČILIŠTE DONJA STUBICA

KNJIŽNICA DONJA STUBICA

Nova ulica 1, DONJA STUBICA

SMJERNICE ZA IZGRADNJU I UPRAVLJANJE FONDOM KNJIŽNICE DONJA STUBICA

Donja Stubica, 03. 04. 2023.

Smjernice za izgradnju i upravljanje fondom Knjižnice Donja Stubica (u daljnjem tekstu: Knjižnica) definiraju svrhu, opseg i sadržaj knjižničnog fonda.

Izgradnja knjižničnog fonda temelji se na stručnim načelima, načelu intelektualne slobode i prava jednakog pristupa informacijama za sve.

U svojoj nabavnoj politici, Knjižnica ne provodi cenzuru djela ni prema sadržaju, ni prema autoru niti prema izdavaču.

Kod nabave nove građe i otpisa uništene, dotrajale i zastarjele građe poštuju se važeći zakoni i propisi: Zakon o knjižnicama i knjižničnoj djelatnosti (Narodne novine«, br. 17/19., 98/19., 114/22.), Standard za narodne knjižnice u Republici Hrvatskoj (NN 103/21), Pravilnik o reviziju i otpisu knjižnične građe (NN 27/23.).

Nabavna politika Knjižnice u skladu je s preporukama UNESCO-vog Manifesta za narodne knjižnice, Kopenhaške deklaracije o važnosti narodnih knjižnica u informacijskom društvu, IFLA-inih i UNESCO-vih smjernica za razvoj službi i usluga u narodnim knjižnicama, Izjave IFLA-ine Komisije za slobodu izražavanja i slobodan pristup informacijama Knjižnice i intelektualna sloboda te Zakona o knjižnicama i knjižničnoj djelatnosti (NN 17/19., 98/19., 114/22.)  i Standarda za narodne knjižnice u Republici Hrvatskoj (NN 103/21).

Svrha smjernica za nabavu knjižnične građe, pomoć je knjižničarima u:

* nabavi,
* smještaju,
* čuvanju i zaštiti,
* izlučivanju i otpisu.

Fond Knjižnice obuhvaća knjižničnu građu za djecu i odrasle, a formira se na osnovi Standarda za narodne knjižnice u Republici Hrvatskoj, prema profilu i zahtjevima korisnika, postojećih i potencijalnih.

Prema Standardu za narodne knjižnice u Republici Hrvatskoj, knjižni fond gradske knjižnice treba sadržavati 65% beletristike (lijepe književnosti) i 35 % stručne, znanstvene i popularno-znanstvene literature, od koje najmanje 1 % čini referentna građa. U odnosu na dobnu strukturu korisnika, ukupan fond gradske knjižnice treba sadržavati najmanje 25 % knjižne građe za djecu i mlade.

Knjižnica nastoji zadovoljiti zahtjeve društvene zajednice:

* za tradicionalnom knjižničnom građom,
* za pristupom novim informacijama kao i novim informacijskim tehnologijama,
* za neknjižnom građom (elektroničkom, igračkama…),
* osigurati dostupnost građi i informacijama svim korisnicima,
* doprinosom izgradnji knjižničarske struke,
* popularizacijom čitanja s posebnim osvrtom na hrvatsku književnost.

Osnovni kriteriji u nabavi knjižnične građe su:

* kriterij vrijednosti (obilježja samih djela)
* kriterij potražnje (prema potrebama korisnika)

Specifični kriteriji:

* ugled autora i nakladnika
* interes korisnika
* prikladnost formata za korištenje u knjižnici
* prikladnost predmeta, stila, jezika i razine čitanja za ciljane korisnike
* jasnoća, točnost i logičnost predstavljanja
* način obrade teme
* kvaliteta prijevoda
* lektura, korektura
* fizičke karakteristike
* relevantnost za korisnike zajednice
* financije
* učestalost korištenja zbirki
* relevantnost prema nastavnom i drugim obrazovnim programima

Kod izgradnje fonda nastoje se zadovoljiti obrazovne i kulturne potrebe lokalne zajednice, informacijska pismenost, promicanje čitanja kao i razvoj informacijsko-komunikacijskih tehnologija.

Vrsta građe koja se nabavlja:

* knjige
	+ lijepa književnost za djecu, mlade i odrasle, uključujući lektiru za osnovne i srednje škole
	+ edukativne i zabavne slikovnice
	+ popularno-stručni i znanstveni naslovi
	+ referentna građa i priručnici
	+ strip
* periodika
* igračke i društvene igre
* elektronička građa i multimedija

Građa koja se ne nabavlja:

* udžbenici
* sitni tisak
* zemljopisne karte
* mikrofilmovi
* bibliofilska izdanja

Načini nabave knjižnične građe:

* kupnja
* otkup Ministarstva kulture i medija Republike Hrvatske
* poklon (dar)
* zamjena

Temelji za kupnju knjižnične građe:

* pregled oglednih primjeraka građe
* odabir iz tiskanih i elektroničkih kataloških ponuda
* prijedlozi korisnika
* praćenje nakladničke ponude putem objava u tisku i na internetu.

Knjižnične se zbirke neprestano procjenjuju i vrednuju u skladu sa zadaćama Knjižnice i potrebama korisnika. Vrednovanje knjižničnog fonda važan je dio nabavne politike Knjižnice.

Kriteriji za vrednovanje su:

* iskoristivost
* kvaliteta
* dostupnost
* relevantnost
* količina

Iz knjižničnog fonda redovito se izlučuje i otpisuje:

* uništena građa
* izgubljena građa
* dotrajala građa
* zastarjela građa
* neaktualna građa u više primjeraka za kojom je smanjen interes korisnika.

Klasa: 032-01/23-01/01

Urbroj: 2113-02-23-03

U Donjoj Stubici, 03. travnja 2023.

Ravnateljica:

Manuela Frinčić